Cjaurêt

Cjaurêt (Kobarid par sloven), al è un comun de Slovenie di 4.472 abitants. Il comun al à uns 33 localitâts, la plui grande e je Cjaurêt cuntun 1.238 abitants. Cjaurêt e je logade intune posizion strategjiche te alte val dal Lusinç.

Cjaurêt e je famose soredut pe bataie de Grande Vuere, tra i 24 di Otubar e i 9 di Novembar 1917, dulà che i talians a combaterin cuintri dai austriacs; la bataie finì cuntune clamorose sconfite pal esercit talian, che al scugnì ritirâsi fin su la Plâf, parcè che no esistevin plans pe difese. Intai agns '90 al è stât fat su un museu par ricuardâ chescj events. Intal sacrari di Sant Antoni, logât parsore di un cuel, a polsin 7.014 soldâts dal esercit talian.

Cjaurêt al fasè part dal Ream di Italie de fin de Prime Vuere Mondiâl fintremai la fin de seconde.

 Leams esternis 

 sît dal comun    
 Museu de prime vuere mondiâl  
 LTO ufici turistic    

Categorie:Slovenie
Categorie:Prime Vuere Mondiâl